**Cursive** é unha banda estadounidense de indie rock procedente de Omaha, Nebrasca e formada no ano 1995 a partir das cinzas do grupo Slowdown Virginia. O grupo acadou a fama co seu álbum do ano 2000 *Domestica* e conseguiu éxito comercial e da crítica co de 2003 *The Ugly Organ*. Cursive leva publicados oito álbums de estudio, un recompilatorio e varios sinxelos e EPs dende o ano 1997.

Entre as influencias de Cursive atópanse bandas como Fugazi, Shudder to Think, Archers of Loaf e Brainiac.

Historia
--------

### Inicios

A banda formárona na primavera de 1995 Tim Kasher, Matt Maginn, Steve Pedersen e Clint Schnase pouco despois de que Slowdown Virginia se separase. Kasher dixo que o nome do grupo inspirouse nunha pasaxe dun libro de V. S. Naipaul, na cal os británicos forzaban aos indios subxugados a aprender a escribir en inglés con letra cursiva, simbólico dun exercicio sen sentido nin valor, e Kasher compárao coa banda forzando a música como unha disciplina, tomándoo seriamente.

Cun son inicial semellante ao de At the Drive-In, o grupo lanzou en 1996 o EP *The Disruption* a través do selo Lumberjack Records, seguido en 1997 polo EP *Sucker and Dry* a través de Zero Hour Records e o seu álbum de estrea *Such Blinding Stars for Starving Eyes*, publicado por Crank! Records. A principios de 1998 apareceu un novo EP da banda, *The Icebreaker*, e a finais, despois dun par de anos de xira, Cursive anunciou a súa separación. A principal causa foi o matrimonio de Kasher e a súa mudanza a Portland, Oregón, coa súa muller, aínda que o guitarrista Pedersen tamén tiña en mente deixar a banda e estudar dereito en Carolina do Norte.

Antes de separarse a banda gravouo álbum *The Storms of Early Summer: Semantics* como despedida, que sería lanzado no outono dese ano a través do selo Saddle Creek Records. *The Storms of Early Summer* foi o primeiro álbum conceptual de Kasher e Cursive, sendo o tema da primeira parte do álbum "Man vs. Nature" e o da segunda "Man vs. Self". O disco destacou polo seu intricado traballo de guitarra, letras profundas, e os inicios dunha estrutura de cancións math-rock/pop, características que se desenvolverían aínda máis en futuros álbums da banda.

### Reforma

No verán de 1999 Cursive volveuse a reunir cando Kasher se divorciou e regresou a Omaha. Pedersen comezara a estudar na escola de dereito e posteriormente formou The White Octave, entón Ted Stevens, anteriormente en Lullaby for the Working Class, uniuse á banda. No ano 2000 publicaron o seu álbum conceptual *Domestica*, que falaba sobre a disolución dun matrimonio e gañou a atención dos seareiros e da crítica*.*

Aínda que non se trataba dun relato autobiográfico do seu matrimonio, Kasher recoñeceu que a súa propia experiencia influenciou fortemente o álbum, a pesar de que algúns das dinámicas da relación, como a infidelidade, non eran autobiográficas.

Cursive engadíua á chelista Gretta Cohn no ano 2001 xa que Kasher sentía que a súa inclusión podía axudar a evolucionar o son da banda. As cordas engadíronlle á banda sons complementarios ao seu EP *Burst and Bloom*, editado ese mesmo ano. En 2002 o grupo lanzou un álbum compartido cos xaponeses Eastern Youth chamado *8 Teeth to Eat You* a través do selo Better Looking Records. No ano 2002 participou na xira *Take Action Tour*, destinada á prevención do suicidio entre a mocidade, ao lado de bandas como Jimmy Eat World, Le Tigre, Thursday, The Promise Ring, The (International) Noise Conspiracy, Cave In, Poison The Well e Anti-Flag.

### *The Ugly Organ* e hiato

Saddle Creek Records editou *The Ugly Organ* no 2003. *Rolling Stone* deulle unha puntuación de 4 estrelas, mentres que a revista de música alternativa *Alternative Press* dñeulle unha puntuación de 5 sobre 5. No ano 2004 The Cure elixiu a Cursive para xirar con eles na súa xira *Curiosa*, xunto con Interpol, The Rapture, Mogwai, Scarling. e The Cooper Temple Clause. Despois diso a banda entrou en hiato sen especificar unha data de regreso.

O selo sacou un recompilatorio de cancións non editadas e caras-b, *The Difference Between Houses and Homes*, o 9 de agosto do 2005. Gretta deixou a banda a mediados dese ano para adicarse a outros proxectos musicais e formou a banda Twin Thousands, con base en Brooklyn. O grupo non lle buscou substituto e converteuse nun cuarteto.

Despois do hiato, Saddle Creek anunciou que Kasher deixara temporalmente de traballar no seu proxecto paralelo, The Good Life, para comezar a gravar un disco con Cursive. O álbum, *Happy Hollow*, foi editado o 22 de agosto do 2006, e o seu primeiro sinxelo foi "Dorothy at Forty", aparecido o 11 de xullo. Con este álbum, Kasher deixou atrás as súas letras auto-reflexivas para concentrarse na política, as vidas baleiras e a hipocrisía relixiosa. As revistas musicais *Spin*, *URB*, *Time Out New York* e *Blender* déronlle ao disco catro estrelas, e a *Rolling Stone* otorgoulle un 3,5, mentres que a revista alternativa *Alternative Press* deulle un 5 sobre 5.

En outubro, despois da edición, a banda revelou plans de ofrecer ao seu público a posibilidade de que remesturase o tema "Bad Sects" nun concurso a través da súa páxina. O tema do gañador aparecería como cara-b nun novo sinxelo de Cursive.

O sexto álbum de Cursive *Mama, I'm Swollen*, editouse o 10 de marzo do 2009 a través do selo Saddle Creek Records. Tres días despois Cursive realizou a súa rimeira actuacición en televisión, tocando "From The Hips" no programa *Late Show with David Letterman*. O álbum foi o primeiro gravado sen o batería Clint Schnase, que deixou a banda en outubro de 2007. Schnase foi substituído por Matt "Cornbread" Compton, que xa xirara anteriormente co grupo.

O seu sétimo álbum, *I Am Gemini*, foi publicado o 21 de febreiro de 2012 a través de Saddle Creek Records*.* Cornbread Compton foi substituído por Cully Symington antes da gravación do disco. Cunhas letras descritas por Ian Cohen de Pitchfork Media como un "libreto completo", *I Am Gemini* está presentado como unha obra de teatro, contando a historia de "irmáns xemelgos separados ao nacer, un bo e outro malo, a súa inesperada reunión nunha casa que non é un fogar inicia unha loita clásica pola alma". O álbum caracterízase por ser de acceso musical difícil, con Tyler Kain de Paste Magazine dicindo "as partes distintivas [de Cursive] aínda están aí con esas partes de guitarra retorcidas e sinuosas, e as liñas de baixo melódicas e aterciopeladas de Matt Maginn. Pero a exploración de cambios extravagantes, tempos divertidos e rupturas próximas ao metal poden facer difícil de escoitar a Gemini de primeiras".

*The Ugly Organ* foi reeditado por Saddle Creek en 2014, contando con catro temas adicionais editados no álbum compartido *8 Teeth to Eat You* e catro máis aparecidos en sinxelos e recompilatorios. Cursive realizou unha breve xira na primavera dese ano para promocionar o lanzamento.

Discografía
-----------

| Álbum | Ano | Selo |
| --- | --- | --- |
| *Such Blinding Stars for Starving Eyes* | 1997 | Crank! |
| *The Storms of Early Summer: Semantics of Song* | 1998 | Saddle Creek |
| *Domestica* | 2000 | Saddle Creek |
| *The Ugly Organ* | 2003 | Saddle Creek |
| *Happy Hollow* | 2006 | Saddle Creek |
| *Mama, I'm Swollen* | 2009 | Saddle Creek |
| *I Am Gemini* | 2012 | Saddle Creek, Big Scary Monsters |
| *Vitriola* | 2018 | 15 Passenger |
| *Get Fixed* | 2019 | 15 Passenger |

Notas
-----

1. ↑  PopMatters (ed.). "Cursive - The Ugly Organ (Reissue)". Consultado o 16 de febreiro de 2017.
2. ↑  "Songs Perverse and Songs of Lament: Reflections on Cursive's Accidental Masterpiece, 'The Ugly Organ'". *www.vice.com* (en sueco). Consultado o 2020-08-04.
3. ↑  "Cursive". *freewilliamsburg.com*. Arquivado dende o orixinal o 04 de marzo de 2016. Consultado o 2020-08-04.
4. ↑  Punknews.org. "Cursive - The Difference Between Houses And Homes (Lost Songs And Loose Ends 1995-2001)". *www.punknews.org* (en inglés). Consultado o 2020-08-04.
5. ↑  "Solving a Million and One Philosophical Dilemmas with Tim Kasher of Cursive | Welcome to Flavor Country". *web.archive.org*. 2013-12-19. Archived from the original on 19 de decembro de 2013. Consultado o 2020-08-04.
6. ↑  "The Storms of Early Summer: Semantics of Song - Cursive | Songs, Reviews, Credits | AllMusic" (en inglés). Consultado o 2020-08-04.
7. ↑  Punknews.org. "Cursive - The Storms of Early Summer: Semantics of Song". *www.punknews.org* (en inglés). Consultado o 2020-08-04.
8. ↑  Punknews.org. "Cursive - Burst And Bloom". *www.punknews.org* (en inglés). Consultado o 2020-08-04.
9. ↑  "Lazyeye Interview: Cursive - Domestica". *www.timmcmahan.com*. Consultado o 2020-08-05.
10. ↑  Punknews.org. "Plea For Peace / Take Action Tour 2002". *www.punknews.org* (en inglés). Consultado o 2020-08-05.
11. ↑  Punknews (ed.). "Cursive - Happy Hollow". Consultado o 29 de decembro de 2017.
12. ↑  Metacritic (ed.). "Happy Hollow by Cursive". Consultado o 29 de decembro de 2017.
13. ↑  Punknews (ed.). "Cursive: "From The Hips" live on Letterman". Consultado o 29 de decembro de 2017.
14. ↑  Altpress (ed.). "Clint Schnase leaves Cursive". Arquivado dende o orixinal o 29 de decembro de 2017. Consultado o 29 de decembro de 2017.
15. ↑  "Cursive: I Am Gemini". *Pitchfork* (en inglés). Consultado o 2020-08-04.
16. ↑  Minsker, Evan. "Cursive Announce The Ugly Organ Reissue, Tour". *Pitchfork* (en inglés). Consultado o 2020-08-05.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q1144961
* WorldCat
* VIAF: 155137136
* AllMusic: mn0000138271
* Discogs: 254433
* Genius: Cursive
* ISNI: 0000000470472070
* LCCN: no2006029069
* MusicBrainz: ID
* Songkick: 251391

 |